ঢাকার বাইরের একটি বিশ্ববিদ্যালয় থেকে স্নাতকোত্তর শেষ করে ঢাকায় এসেছেন রাজিব আহমেদ নামের এক চাকরিপ্রত্যাশী। দেড় বছর ধরে বিভিন্ন চাকরির পরীক্ষায় আবেদন করছেন তিনি। জানতে চাওয়া হলে তিনি বলেন, প্রায় দুই বছর ধরে বেকার রয়েছি। আগে বাসা থেকে টাকা নিতাম। এখন আর নিতে পারি না। বাড়ি থেকে টাকা নিতে গেলে অন্য ভাই-বোনদের লেখা-পড়া হবে না। এখানে টিউশনি করে যা পাই, তা দিয়ে থাকা-খাওয়া কোনো রকম চলে। কিন্তু যে মাসে আবেদন করতে হয় সেই মাসেই বিপত্তি বাঁধে।